Ma yella nuɣal-d ɣer unnar n tsekla di tallit-nni uqbel timunnent, ala agraw n wamuden n yiḍrisen n tsekla i yellan d usemres-nsen deg tezrawin ɣef tmetti n tesnilest, ulac iḍrisen n tsekla i yiman-nsen. Nezmer ad d-nini nnig n Belɛid At ɛli ulac win i d-yesnulfan adris n tsekla deg tallit-nni. Belɛid At ɛli, d amaru amezwaru i yuran iḍrisen n tsekla taqbaylit, imi i ssutren deg-s imrabḍen irumyen ad yaru kra n tmucuha seg imir-n yerra tidmi-s ɣer tsekla taqbaylit, d netta i d amezwaru i yuran ungal akked tullisin d tmezgunt d isefra di tallitnni n 40, am Lwali n Udrar ,Jeddi, Afenğal n lqahwa.